Ορθοδοξία στη Νορβηγία

Η Ορθόδοξη Εκκλησία της Νορβηγίας αριθμεί σήμερα 8.492 μέλη (2010). Οι Ορθόδοξοι στη Νορβηγία είναι Ρώσοι, Σέρβοι, Έλληνες, Βούλγαροι, Ρουμάνοι και μερικοί Νορβηγοί.

Η Ορθόδοξη Εκκλησία στη Νορβηγία υπάρχει ήδη από το 1930, τότε με Ρώσο ιερέα. Το 1965 ιδρύθηκε η ελληνική κοινότητα με κύριο σκοπό να εξυπηρετήσει τις θρησκευτικές ανάγκες των ελληνορθόδοξων της χώρας και υπάγεται στην Μητρόπολη Σουηδίας και πάσης Σκανδιναβίας. Τα μέλη της ελληνορθόδοξης κοινότητας είναι συγκεντρωμένα κυρίως στην πρωτεύουσα της χώρας Όσλο όπου είναι και η έδρα της ενώ ενορίες-κοινότητες υπάρχουν και στις πόλεις Μπέργκεν και ΣταβάνγκερΕλληνική Ορθόδοξη Κοινότητα Νορβηγίας "Ο Ευαγγελισμός της Θεοτόκου". 
Το 1987 αποκτήθηκε από την Ελληνική Κοινότητα και τη Μητρόπολη Σουηδίας και πάσης Σκανδιναβίας το κτίριο του Ιερού Ναού Ευαγγελισμού Θεοτόκου Όσλο και το 1992 έγιναν τα εγκαίνιά του. Το 2002 επισκέφθηκε τον ναό και τέλεσε δοξολογία ο Οικουμενικός Πατριάρχης Βαρθολομαίος.

Το έτος 2015 ιδρύθηκε η ενορία του Αγίου Νεκταρίου στο Σταβάνγκερ της Νορβηγίας  και το 2017 ιδρύθηκε η ενορία του Αγίου Εθνοϊερομάρτυρος Χρυσοστόμου Σμύρνης στην πόλη Μπέργκεν Νορβηγίας.Ίδρυση ενορίας Αγίου Χρυσοστόμου Σμύρνης στο Μπέργκεν Νορβηγίας

Ακόμη υπάρχει η σερβική ενορία αλλά και η ενορία του Αγίου Γερμανού της Αλάσκας, κοντά στο Κρίστιανσαντ, που ανήκει στην εξαρχία του Οικουμενικού Πατριαρχείου Κωνσταντινουπόλεως και εξυπηρετεί τους Ρώσους της Διασποράς  Ενορία του Αγίου Γερμανού.

Ελληνορθόδοξες Ενορίες
Οι Ελληνορθόδοξες Ενορίες υπαγόμενες στη Μητρόπολη Σουηδίας και πάσης Σκανδιναβίας του Οικουμενικού Πατριαρχείου Κωνσταντινουπόλεως είναι οι εξήςΗμερολόγιο Ιεράς Μητροπόλεως Σουηδίας 2017:
 Ελληνική Ορθόδοξος Ενορία Ευαγγελισμού της Θεοτόκου - Όσλο Νορβηγίας (Μητροπολιτικός Ναός)
 Ελληνική Ορθόδοξος Ενορία Αγίου Νεκταρίου - Σταβάνγκερ Νορβηγίας
 Ελληνική Ορθόδοξος Ενορία Αγίου Εθνοϊερομάρτυρος Χρυσοστόμου Σμύρνης - Μπέργκεν Νορβηγίας

 Παραπομπές 

Κατηγορία:Νορβηγία
Κατηγορία:Ορθοδοξία